Държавен вестник, бр. 96, 2011 г., стр. 55

БРОЙ  96	
Д Ъ Р Ж А В Е Н  В Е С Т Н И К 	
СТР.  55  
МИНИСТЕРСТВО  
НА ЗЕМЕДЕЛИЕТО И ХРАНИТЕ
Наредба за изменение и допълнение на Наредба 
№ 5 от 2009 г. за условията и реда за подаване 
на заявления по схеми и мерки за директни 
плащания (обн., ДВ, бр. 22 от 2009 г.; изм., 
бр. 37 от 2009 г., бр. 14, 19, 22 и 55 от 2010 г., 
бр. 18, 35, 51 и 89 от 2011 г.)
§ 1. В чл. 2а, ал. 2 се правят следните из-
менения и допълнения:
1. Точка 4 се изменя така:
„4. заповеди за разпределение на масивите 
по чл. 37в, ал. 4 или ал. 12;“.
2. Създават се т. 7 и 8:
„7. административни актове по чл. 26 и 37о 
ЗСПЗЗ;
8. разрешителни за паша по чл. 50, т. 5 от 
Закона за защитените територии с включени в 
тях кадастрални номера или номера по Картата 
на възстановената собственост на ползваните 
имоти.“
Преходна разпоредба
§ 2. В 7-дневен срок от влизане в сила на 
наредбата или в срока по чл. 17, ал. 2, когато не 
е изтекъл,  кандидатите за подпомагане могат 
да представят документи по чл. 2а, ал. 2, т. 7 
и 8 по реда на чл. 17, ал. 5.
За министър: Цв. Димитров
12827
МИНИСТЕРСТВО 
НА ОТБРАНАТА
НАРЕДБА № Н-33 
от 23 ноември 2011 г.
за условията и реда за приемане на обучаеми 
във висшите военни училища
Раздел I
Общи положения
Чл. 1. С тази наредба се уреждат общите 
условия и редът за кандидатстване, провеждане 
на конкурсни изпити, класиране, приемане и 
зачисляване за обучение в Националния военен 
университет „Васил Левски“ (НВУ „Васил Лев-
ски“) и Висшето военноморско училище „Никола 
Й. Вапцаров“ (ВВМУ „Никола Й. Вапцаров“) на:
1. граждански лица за курсанти;
2. военнослужещи (офицерски кандидати, 
сержанти/старшини и войници/матроси) на 
действителна военна служба във въоръжените 
сили на Република България, за обучаеми. 
Чл. 2. Приемането на студенти във висшите 
военни училища се извършва в съответствие с 
Наредбата за държавните изисквания за приемане 
на студенти във висшите училища на Републи-
ка България, приета с Постановление № 79 от 
2000 г. на Министерския съвет (обн., ДВ, бр. 40 
от 2000 г.; изм., бр. 78 от 2004 г., бр. 47 от 2005 г. 
и бр. 79 от 2009 г.), при условия и по ред за кан-
дидатстване, провеждане на конкурсни изпити, 
оценяване, класиране и приемане, определени 
със заповеди на началниците на НВУ „Васил 
Левски“ и на ВВМУ „Никола Й. Вапцаров“. 
Чл. 3. (1) Ръководителите на съответните 
структури от Министерството на отбраната, 
структурите на пряко подчинение на министъра 
на отбраната и командирите (началниците) на 
военните формирования от Българската ар-
мия ежегодно до края на ноември изпращат в 
дирекция „Управление на човешките ресурси“ 
заявки за броя на необходимите им места през 
следващата учебна година, както следва:
1. за граждански лица, притежаващи средно 
образование – за курсанти по специалности и 
специализации в редовна форма на обучение за 
придобиване на образователно-квалификацион-
на степен (ОКС) „бакалавър“ от професионално 
направление „Военно дело“ и ОКС „бакалавър“ 
от друго професионално направление;
2. за граждански лица, притежаващи средно 
образование – за курсанти по специалности и 
специализации в редовна форма на обучение 
за придобиване на висше образование на ОКС 
„професионален бакалавър по…“ от професио-
нално направление „Военно дело“;
3. за военнослужещи (офицерски кандидати, 
сержанти/старшини и войници/матроси), при-
тежаващи средно образование – за обучаеми 
по специалности, специализации и форми на 
обучение за придобиване на:
а) ОКС „бакалавър“ от професионално на-
правление „Военно дело“ и ОКС „бакалавър“ от 
друго професионално направление;
б) ОКС „професионален бакалавър по…“ от 
професионално направление „Военно дело“;
4. за военнослужещи (офицерски кандидати, 
сержанти/старшини и войници/матроси), при-
тежаващи висше образование – за обучаеми за 
придобиване на квалификация по военно дело.
(2) Началниците на висшите военни училища 
по решение на академичните съвети ежегодно 
до края на декември изпращат в дирекция „Уп-
равление на човешките ресурси“ – МО, заявка 
за броя на местата за приемане на студенти по 
професионални направления, образователно-
квалификационни степени и форми на обучение.
Чл. 4. (1) Дирекция „Управление на чо-
вешките ресурси“ – МО, ежегодно изпраща в 
Министерството на образованието, младежта и 
науката заявка за броя на местата за обучение 
през следващата учебна година по професио-
нални направления, образователно-квалифика-
ционни степени и форми на обучение.
(2) Броят на приеманите обучаеми във 
висшите военни училища по професионални 
направления, образователно-квалификацион-
ни степени и форми на обучение се обявява 
ежегодно с акт на Министерски съвет за ут-
върждаване броя на приеманите за обучение 
студенти и докторанти във висшите училища и 
научните организации на Република България 
през съответната учебна година.